CELEX: 62015TN0286
Language: hr
Date: 2015-05-28 00:00:00
Title: Predmet T-286/15: Tužba podnesena 28. svibnja 2015. – KF protiv SATCEN-a

14.9.2015   
            
            
               HR
            
            
               Službeni list Europske unije
            
            
               C 302/57
            
         Tužba podnesena 28. svibnja 2015. – KF protiv SATCEN-a
   (Predmet T-286/15)
   (2015/C 302/73)
   Jezik postupka: engleski
   
      Stranke
   
   
      Tužitelj: KF (Berlin, Njemačka) (zastupnik: A. Kunst, odvjetnik)
   
      Tuženik: Satelitski centar Europske unije (SATCEN)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi/ukine odluku povjerenstva za žalbe od 26. siječnja 2015. dostavljenu tužitelju 23. ožujka 2015. kojom se odbijaju dvije tužiteljeve žalbe. Tužitelj se poziva na neprimjenjivost članka 28. stavka 6. Pravilnika o osoblju SATCEN-a (1) sukladno članku 277. UFEU-a,
            
         
               —
            
            
               poništi prešutnu odluku SATCEN-a od 5. srpnja 2013. kojom se odbija tužiteljev zahtjev za pomoć,
            
         
               —
            
            
               poništi odluku SATCEN-a od 5. srpnja 2013. o privremenom udaljavanju tužitelja s radnog mjesta i pokretanju disciplinskog postupka; podredno, incidentalno ispita zakonitost odluka u okviru tužbe protiv odluke o udaljavanju,
            
         
               —
            
            
               poništi odluku SATCEN-a o udaljavanju od 28. veljače 2014.,
            
         
               —
            
            
               naloži SATCEN-u da tužitelju isplati naknadu materijalne štete pretrpljene u obliku plaće, primitaka i prava na povrat do kraja tužiteljevog ugovora i da mu nadoknadi pretrpljenu nematerijalnu štetu, privremeno procijenjenu ex aequo et bono na iznos od 5 00  000 eura,
            
         
               —
            
            
               naloži SATCEN-u snošenje troškova, zajedno s kamatama od 8 %.
            
         
      Tužbeni razlozi i glavni argumenti
   
   
               1.
            
            
               U prilog osnovanosti tužbe za poništenje odluke povjerenstva za žalbe SATCEN-a od 26. siječnja 2015. tužitelj ističe jedan tužbeni razlog, u kojem navodi povredu svojeg prava na djelotvorni pravni lijek i pošteno suđenje.
               
                           —
                        
                        
                           Povjerenstvo za žalbe je zanemarilo većinu tužiteljevih činjeničnih i pravnih navoda, i jedva je razmotrilo/ispitalo višestruke povrede tužiteljevih temeljnih prava.
                        
                     
         
               2.
            
            
               U prilog osnovanosti tužbe za poništenje prešutnog odbijanja SATCEN-a od 5. srpnja 2013. da pruži pomoć sukladno članku 2. stavku 6. Pravilnika o osoblju SATCEN-a, tužitelj ističe dva tužbena razloga.
               
                           —
                        
                        
                           Prvi tužbeni razlog temelji se na povredi dužnosti pružanja pomoći sukladno članku 2. stavku 6. Pravilnika o osoblju SATCEN-a i povredi tužiteljevog prava na temelju članka 31. Povelje Europske unije o temeljnim pravima (u daljnjem tekstu: Povelja EU-a).
                        
                     
                           —
                        
                        
                           Drugi tužbeni razlog temelji se na povredi članka 12.a Pravilnika o osoblju za dužnosnike Europske unije i tužiteljevog prava na temelju članka 31. Povelje EU-a.
                        
                     
         
               3.
            
            
               U prilog osnovanosti tužbe za poništenje odluke SATCEN-a o privremenom udaljavanju s radnog mjesta i odluke o pokretanju disciplinskog postupka, tužitelj ističe tri tužbena razloga.
               
                           —
                        
                        
                           Prvi tužbeni razlog temelji se na povredi načela nepristranosti, povredi tužiteljevog prava na dobru upravu i zlouporabi ovlasti.
                        
                     
                           —
                        
                        
                           Drugi tužbeni razlog temelji se na povredi tužiteljevih prava na obranu, povredi članka 1. stavka 1 i članka 2. Priloga IX. Pravilniku o osoblju SATCEN-a i zlouporabi ovlasti.
                        
                     
                           —
                        
                        
                           Treći tužbeni razlog temelji se na povredi načela pretpostavke nedužnosti.
                        
                     
         
               4.
            
            
               U prilog osnovanosti tužbe za poništenje odluke SATCEN-a o udaljavanju donesene 28. veljače 2014., tužitelj ističe četiri tužbena razloga.
               
                           —
                        
                        
                           Prvi tužbeni razlog temelji se na povredi tužiteljevih prava na obranu, članka 10. stavka 1. Priloga IX. Pravilniku o osoblju SATCEN-a i tužiteljevog prava na dobru upravu.
                        
                     
                           —
                        
                        
                           Drugi tužbeni razlog temelji se na povredi načela nepristranosti.
                        
                     
                           —
                        
                        
                           Treći tužbeni razlog temelji se na povredi obveze utvrđivanje materijalne istine o činjenicama na koje se oslanja tijelo za imenovanje, tužiteljevog prava na pristup kako bi mogao dokazati svoju nedužnosti i načela pretpostavke nedužnosti.
                        
                     
                           —
                        
                        
                           Četvrti tužbeni razlog temelji se zlouporabi ovlasti. Izvješće direktora ne navodi činjenice na koje se prigovor odnosi. Predsjednik i disciplinsko povjerenstvo su pogrešno odbili zahtjev direktora za utvrđivanje specifičnih ponašanja tužitelja za koja je optužen.
                        
                     
         
      (1)  Odluka Vijeća 2009/747/ZVSP od 14. rujna 2009. o Pravilniku o osoblju Satelitskog centra Europske unije (SL 2009. L 276, str. 1.) (SL, posebno izdanje na hrvatskom jeziku, poglavlje 18., svezak 10., str. 62.)